2009 בישראל

2009 בישראל (ה'תשס"ט-ה'תש"ע) הייתה השנה בה חגגה מדינת ישראל 61 שנה מיום היווסדה. נשיא המדינה – שמעון פרס ראש ממשלת ישראל השלושים ואחת עד 31 במרץ – אהוד אולמרט, השלושים ושתיים – בנימין נתניהו יושב ראש הכנסת הכנסת השבע עשרה עד 30 במרץ – דליה איציק, הכנסת השמונה עשרה – ראובן ריבלין נשיא בית המשפט העליון – דורית ביניש ראש המטה הכללי – גבי אשכנזי מפכ"ל המשטרה – דודי כהן 14 בינואר - שריפת ענק ופיצוצים במפעל אגן כימיקלים באזור התעשייה באשדוד. 2 פצועים במצב בינוני עד קשה. 10 בפברואר - התקיימו הבחירות לכנסת השמונה עשרה. מפלגת קדימה קיבלה בבחירות 28 מנדטים, אולם גוש הימין התחזק משמעותית ועלה לכדי 65 ח"כים כשבראשו הליכוד עם 27 מנדטים. בעקבות כן, כעשרה ימים לאחר הבחירות הטיל הנשיא שמעון פרס את מלאכת הרכבת הממשלה על בנימין נתניהו. 19 במרץ - כתב אישום מחמיר הכולל עבירות של אונס הוגש לבית המשפט המחוזי בתל אביב נגד נשיא המדינה לשעבר משה קצב. 31 במרץ - בנימין נתניהו מציג את ממשלתו בפני מליאת הכנסת ומקבל את אמון הכנסת ברוב של 69 ח"כים. 4 באפריל - בכיכר רבין נערך מופע פתיחת חגיגות המאה לתל אביב. 10 - 11 במאי - האפיפיור בנדיקטוס השישה עשר מגיע לביקור בישראל וברשות הפלסטינית. במהלך ביקורו של האפיפיור גינה את הכחשות השואה וקרא לשיתוף פעולה בין ישראלים ופלסטינים. 8 ביוני - שר האוצר לשעבר אברהם הירשזון הורשע בשישה סעיפים שונים ובהם קבלת דבר במרמה בנסיבות מחמירות, במרמה והפרת אמונים בתאגיד, בהלבנת הון וברישום כוזב במסמכי תאגיד. 24 ביוני - שר האוצר לשעבר אברהם הירשזון נידון לחמש שנים וחמישה חודשים מאסר בפועל, מאסר על תנאי של שנה וקנס של 450,000 שקלים. 25 ביוני - בדראפט ה-NBA ‏2009 נבחר הכדורסלן הישראלי עומרי כספי בסיבוב הראשון, במקום ה-23, על ידי קבוצת סקרמנטו קינגס והיה לישראלי הראשון שנבחר בסיבוב הראשון בדראפט. ביולי אותה שנה חתם על חוזה בקבוצה, ובכך הפך לישראלי הראשון ב-NBA. 12 - 24 ביולי - המכביה ה-18. 1 באוגוסט - שני הרוגים וכ-10 פצועים ברצח בברנוער בבית אגודת הלהט"ב ברחוב נחמני בתל אביב. 20 באוגוסט - דודו טופז, בדרן, שחקן ומנחה טלוויזיה שנחשד בפלילים, התאבד בתלייה בבית המעצר "ניצן" ברמלה בעת שחיכה למשפטו בגין ייזום מעשי אלימות שגרמו לחבלות כנגד אנשי תקשורת שונים. 30 באוגוסט - הוגש כתב אישום נגד אהוד אולמרט לבית המשפט המחוזי בירושלים. בכך הפך אולמרט לראש הממשלה לשעבר הראשון בישראל שמתמודד עם אישומים פליליים. 1 בספטמבר - שר האוצר לשעבר אברהם הירשזון מגיע לבית סוהר חרמון כדי להתחיל לרצות את עונשו (מאסר בפועל של חמש שנים וחמישה חודשים). 13 בספטמבר - טייס חיל האוויר אסף רמון, בנו של האסטרונאוט הישראלי אילן רמון, נהרג בהתרסקות מטוס F-16 בדרום הר חברון. 24 בספטמבר - בנאום בפני העצרת הכללית של האו"ם בניו יורק ציין נתניהו כי איראן מהווה איום על שלום העולם וכי על העולם למנוע מאיראן מלהשיג נשק גרעיני. 25 בספטמבר - משפטו ראש הממשלה לשעבר אהוד אולמרט מתחיל בירושלים. בכך הופך אולמרט לראש הממשלה הישראלי הראשון אי פעם אשר הועמד לדין. 14 בנובמבר - יותר מ-1,000 חרדים מפגינים מול משרדי חברת אינטל ישראל בירושלים במחאה נגד פתיחת מפעל אינטל בירושלים בשבת. 25 בנובמבר - הקבינט המדיני-ביטחוני של ממשלת ישראל אישר ברוב גדול את תוכניתו של ראש הממשלה בנימין נתניהו להקפאה זמנית של ההתנחלויות בגדה המערבית (כולל מזרח ירושלים) לתקופה של 10 חודשים כתוצאה מהלחץ שהפעיל ממשל אובמה אשר קרא לצדדים לנצל את ההזדמנות לחדש את שיחות השלום. 26 בנובמבר - עומרי להד, מטייל ישראלי, נעדר בקולומביה. 10 בדצמבר - עדה יונת קיבלה בסטוקהולם את פרס נובל לכימיה לשנת 2009 על מחקרה פורץ הדרך בחקר הריבוזום. 12 בדצמבר - ממשלת ישראל מעבירה חוק שנוי במחלוקת הקורא להקים מסד נתונים ביומטרי אשר יכיל את טביעות האצבע ותצלומי פנים של כל אזרחי ישראל. ב-20 באוגוסט איש הטלוויזיה דודו טופז מתאבד בתא המעצר בעת שחיכה למשפטו בגין ייזום מעשי אלימות שגרמו לחבלות כנגד אנשי תקשורת שונים. ב-30 באוגוסט הוגש כתב אישום נגד אהוד אולמרט לבית המשפט המחוזי בירושלים. בכך הפך אולמרט לראש הממשלה לשעבר הראשון בישראל שמתמודד עם אישומים פליליים. ב-10 בדצמבר 2009 עדה יונת קיבלה את פרס נובל לכימיה על מחקרה פורץ הדרך בחקר הריבוזום. מבצע עופרת יצוקה (27 בדצמבר 2008 עד 18 בינואר 2009) 1 בינואר - חיל האוויר הישראלי מבצע תקיפות במחנה הפליטים ג'בליה שברצועת עזה במהלכן נהרג ניזאר ריאן, פעיל בכיר בזרוע המדינית ובזרוע הצבאית של חמאס. 3 בינואר - ישראל משיקה פלישה קרקעית ברצועת עזה. 17 בינואר - ישראל הכריזה על הפסקת אש חד-צדדית. 12 שעות לאחר מכן הכריז חמאס גם כן על הפסקת אש. 21 בינואר - לפנות בוקר כוחות צה"ל משלימים את נסיגתם מרצועת עזה. ינואר ופברואר - התקיפה הישראלית בסודאן: תקיפה משולבת של חיל האוויר הישראלי ושל כוחות הקומנדו הימי בסודאן שבמהלכה תקפו שני מטוסי קרב או כלי טיס בלתי מאוישים ישראליים שיירת משאיות שהסיעה אמצעי לחימה ששלחה איראן אל החמאס דרך סודאן. בנוסף לתקיפה על שיירת המשאיות, תקפה ישראל ספינת נשק איראנית בעזרת כוח נוסף מחיל האוויר או כוח של שייטת 13. 5 במרץ - פלסטיני תושב מזרח ירושלים תוקף מכונית משטרה ישראלית ואוטובוס בירושלים באמצעות דחפור. במהלך הפיגוע נפצעו שני שוטרים לפני שהמפגע נורה למוות. 2 אפריל - פלסטיני תושב ח'ירבת סאפא חודר ליישוב בת עין ורוצח בגרזן נער בן 13 בשם שלמה נתיב ופוצע ילד בן 7 לפני שהוא מצליח להימלט מהיישוב. הג'יהאד האסלאמי נוטל אחריות לפיגוע. 14 ביוני - עשרה ימים אחרי נאום ברק אובמה באוניברסיטת קהיר נושא בנימין נתניהו נאום מדיני באוניברסיטת בר-אילן בו הביע נתניהו לראשונה, הסכמה עקרונית להקמת מדינה פלסטינית המותנית בפירוזה ובהכרה של הפלסטינים בישראל כמדינת העם היהודי. 16 ביוני - 10 מחבלים פלסטינים המשתייכים לתא טרור של ארגון אל קאעדה מתקיפים את מעבר קרני באמצעות סוסים עמוסים בחומרי נפץ. ארבעה מחבלים והסוסים שעליהם רכבו נהרגים במהלך חילופי אש עם לוחמי צה"ל. חיילי צה"ל לא נפגעו באירוע. 2 באוקטובר - ישראל משחררת 20 אסירות פלסטיניות לרצועת עזה בתמורה לקלטת וידאו המוכיחה כי החייל החטוף הישראלי גלעד שליט עדיין בחיים. 2 באוקטובר - ישראל קיבלה מהחמאס סרטון וידאו באורך 2:42 דקות שבו מצולם החייל החטוף גלעד שליט. באותו היום, פורסם הסרטון בערוצי הטלוויזיה ובאתרי החדשות הישראליים. 4 בנובמבר - מבצע ארבעת המינים: חיל הים הישראלי לכד אונייה שעשתה דרכה לסוריה ועליה מטעני נשק רבים, שלפי מערכת הביטחון נשלחה מאיראן והיה מיועד לחזבאללה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. (קטגוריה:ישראלים שנפטרו ב-2009) 7 בינואר - יעקב בנאי, מבכירי הלוחמים של ארגון הלח"י. 26 בינואר - אברהם רביץ, פוליטיקאי ישראלי וחבר כנסת בשנים 1988 - 2009. 1 בפברואר - אריה לבבי, דיפלומט ישראלי יליד ליטא. שירת כשגריר ישראל בארגנטינה בעת לכידתו של אדולף אייכמן. 20 בפברואר - שרגא וייל, צייר ישראלי. 21 בפברואר - איליה פיאטצקי-שפירו, מתמטיקאי ישראלי יליד רוסיה. 26 באפריל - שלמה ארוך, מתאגרף ישראלי יליד יוון. ניצול שואה. 9 במאי - מנדי רודן, מנצח מלחין וכנר ישראלי יליד רומניה. 20 במאי - יהושע זטלר, לוחם לח"י. 25 במאי - עמוס אילון, סופר ועיתונאי ישראלי יליד אוסטריה. 25 במאי - אפרים קציר, פוליטיקאי ישראלי, ביופיזיקאי ונשיאה הרביעי של מדינת ישראל בשנים 1973 - 1978. 26 ביוני - ג'ו עמר, זמר ישראלי יליד מרוקו. 26 ביוני - אמנון קפליוק, עיתונאי ומזרחן ישראלי, ממייסדי ארגון בצלם. 15 ביולי - אברהם אחיטוב, פוליטיקאי ישראלי יליד גרמניה, כיהן כראש השב"כ החמישי בשנים 1974 - 1980. 17 ביולי - מאיר עמית, אלוף בצה"ל, לוחם ומפקד בהגנה, ראש המוסד השלישי, מנכ"ל כור תעשיות ושר בממשלת ישראל. 4 באוגוסט - עמוס קינן, צייר ופסל, מחזאי וסופר ישראלי. 8 באוגוסט - יהודה כהן, שופט בבית המשפט העליון. 10 באוגוסט - יוסף תמיר, פוליטיקאי ישראלי ופעיל סביבתי. חבר כנסת בין השנים 1965 - 1981. 20 באוגוסט - דודו טופז, איש טלוויזיה, בדרן, שחקן, תסריטאי, מחזאי, סופר, מגיש רדיו וטלוויזיה ישראלי. 1 בספטמבר - בוקי שוורץ, פסל ואמן וידאו ארט ישראלי. 7 בספטמבר - רענן נעים, פוליטיקאי ישראלי. חבר כנסת בין השנים 1981 - 1984. 19 באוקטובר - מוני פנאן, מנהל קבוצת מכבי תל אביב בכדורסל בשנים 1992 - 2008. 7 באוקטובר - שלמה לורינץ, פוליטיקאי ישראלי יליד הונגריה. חבר כנסת בין השנים 1951 - 1984. 2 בנובמבר - אמיר פנואלי, מדען ישראלי, חתן פרס ישראל ופרס טיורינג. 12 בנובמבר - עמנואל זיסמן, פוליטיקאי ודיפלומט ישראלי. חבר כנסת בין השנים 1988 - 1999. 14 בנובמבר - משה גדרון, קצין קשר ואלקטרוניקה ראשי בדרגת תת-אלוף, ולאחר מכן ראש אגף כוח אדם בצה"ל בדרגת אלוף ומבקר מערכת הביטחון. 23 בדצמבר - יצחק (אייק) אהרונוביץ', רב חובל וימאי ישראלי אשר במהלך תקופת המנדט שימש כרב החובל של אוניות המעפילים "אקסודוס" ו"קיבוץ גלויות". אפרים קציר דודו טופז מוני פנאן 2009 בטלוויזיה בישראל